ΠΑΡΑΡΤΗΜΑ Ι - Πίνακας προβλεπόμενος στο άρθρο 26 της πράξης προσχώρησης - XIV. ΓΕΩΡΓΙΑ - γ) Ζάχαρη

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Κανονισμός (ΕΟΚ) αριθ. 206/68 του Συμβουλίου της 20ής Φεβρουαρίου 1968 (ΕΕ αριθ. L 47 της 23.2.1968, σ. 1), όπως τροποποιήθηκε τελευταία από την πράξη προσχωρήσεως του 1979 (ΕΕ αριθ. L 291 της 19.11.1979, σ. 17).

Το άρθρο 5 παράγραφος 4 αντικαθίσταται ως εξής:

«4. Εν τούτοις, όταν, στη Δανία, την Ισπανία, την Ελλάδα, την Ιρλανδία, την Πορτογαλία και το Ηνωμένο Βασίλειο, τα ζαχαρότευτλα παραδίδονται στη ζαχαροβιομηχανία (franco sucrerie), το συμφωνητικό προβλέπει συμμετοχή του εργοστασίου στα έξοδα μεταφοράς και καθορίζεται σ’ αυτό το ποσοστό ή τα ποσά.»

Στο άρθρο 8α, προστίθεται το επόμενο εδάφιο:

«Για την Ισπανία και την Πορτογαλία, η ένδειξη:

- "περίοδος εμπορίας 1967/68" που αναφέρεται στο άρθρο 4 παράγραφος 2, στο άρθρο 5 παράγραφος 2, στο άρθρο 6 παράγραφος 2 και στο άρθρο 10 παράγραφος 2, αντικαθίσταται από την ένδειξη: "περίοδος εμπορίας 1985/86",

- "πριν από την περίοδο εμπορίας ζάχαρης 1968/69" που αναφέρεται στο άρθρο 5 παράγραφος 3 και στο άρθρο 8 στοιχείο δ) αντικαθίσταται από: "πριν από την περίοδο εμπορίας 1986/87".

2. Κανονισμός (ΕΟΚ)αριθ. 1785/81 του Συμβουλίου της 30ής Ιουνίου 1981 (ΕΕ αριθ. L 177 της 1.7.1981, σ. 4), όπως τροποποιήθηκε τελευταία από τον κανονισμό (ΕΟΚ) αριθ. 1482/85 του Συμβουλίου της 23ης Μαΐου 1985 (ΕΕ αριθ. L 151 της 10.6.1985, σ. 1).

Το άρθρο 9 παράγραφος 4 συμπληρώνεται με το ακόλουθο εδάφιο:

«Ωστόσο, όσον αφορά την επιχείρηση για παραγωγή ζάχαρης, που είναι εγκατεστημένη στην αυτόνομη περιοχή των Αζορών, θεωρείται ως ραφινερία κατά την έννοια της παρούσας παραγράφου για το ραφινάρισμα ακατέργαστης ζάχαρης από τεύτλα εντός των ορίων ποσότητας που εκφράζεται σε λευκή ζάχαρη και ισούται με τη διαφορά μεταξύ της πραγματικής παραγωγής που επιτεύχθηκε στα πλαίσια των ποσοστώσεων Α και Β και 20 000 τόνων.»

Το άρθρο 24 παράγραφος 1 πρωτο εδάφιο αντικαθίσταται ως εξής:

«1. Τα κράτη μέλη χορηγούν, με τους όρους του παρόντος τίτλου, μια ποσόστωση Α και μια ποσόστωση Β σε κάθε επιχείρηση που παράγει ζάχαρη ή ισογλυκόζη, εγκατεστημένη στο έδαφός τους, και που:

- είτε έλαβε κατά την περίοδο από 1ης Ιουλίου 1980 μέχρι 30 Ιουνίου 1981 ποσόστωση βάσης όπως ορίζεται, ανάλογα με την περίπτωση, από τον κανονισμό (ΕΟΚ) αριθ. 3330/74 ή τον κανονισμό (ΕΟΚ) αριθ. 1111/77,

- είτε, όσον αφορά την Ελλάδα, παρήγε ζάχαρη ή ισογλυκόζη κατά την περίοδο που αναφέρεται στην πρώτη περίπτωση,

- είτε, όσον αφορά την Ισπανία και την Πορτογαλία, παρήγε ζάχαρη ή ισογλυκόζη κατά το ημερολογιακό έτος 1985.

Η Πορτογαλία χορηγεί, όσον αφορά την ηπειρωτική της περιοχή, με τους όρους του παρόντος τίτλου και εντός των ορίων των βασικών ποσοτήτων Α και Β που ορίζονται για την περιοχή αυτή στην παράγραφο 2, την ποσόστωση Α και την ποσόστωση Β σε κάθε επιχείρηση που είναι εγκατεστημένη στην περιοχή αυτή, η οποία έχει τη δυνατότητα να αρχίσει εκεί να παράγει ζάχαρη.

Πριν από τη χορήγηση αυτή, η Πορτογαλία μπορεί να χρησιμοποιήσει μέχρι το 10% των βασικών ποσοτήτων Α και Β που ορίζονται για την Πορτογαλία, όσον αφορά την ηπειρωτική της περιοχή, προς όφελος των ποσοστώσεων Α και Β της επιχείρησης που είναι εγκατεστημένη στην αυτόνομη περιοχή των Αζορών.»

Το \qhqo 24 παράγραφος 2 αντικαθίσταται ως εξής:

«2. Για την παροχή των ποσοστώσεων Α και Β της παραγράφου 1, ορίζονται οι εξής βασικές ποσότητες:

Ι. Βασικές ποσότητες Α

>ΘΕΣΗ ΠΙΝΑΚΑ>

ΙΙ. Βασικές ποσότητες Β

>ΘΕΣΗ ΠΙΝΑΚΑ>

Στο άρθρο 24 παράγραφος 3 δεύτερο εδάφιο, προστίθεται το ακόλουθο κείμενο:

«γ) Ισπανία, η ποσόστωση Α καθορίζεται κατανέμοντας τη βασική ποσότητα Α που ορίζεται στην παράγραφο 2 σημείο Ι στοιχείο α) για την Ισπανία, μεταξύ των επιχειρήσεων που αναφέρονται στην παράγραφο 1 πρώτο εδάφιο τρίτη περίπτωση, αφού ληφθούν υπόψη τα δικαιώματα παραγωγής τους που ίσχυαν πριν από την 1η Ιανουαρίου 1986,

δ) Πορτογαλία, στην αυτόνομη περιοχή των Αζορών, η ποσόστωση Α της επιχείρησης που παράγει ζάχαρη ισούται με τη βασική ποσότητα που ορίζεται στην παράγραφο 2 σημείο Ι στοιχείο α), για την περιοχή αυτή.»

Στο άρθρο 24 παράγραφος 3 προστίθεται το ακόλουθο εδάφιο:

«Όσον αφορά τις επιχειρήσεις που παράγουν ισογλυκόζη οι οποίες είναι εγκατεστημένες:

α) στην Ισπανία, η ποσόστωση Α καθορίζεται κατανέμοντας τη βασική ποσότητα Α που ορίζεται στην παράγραφο 2 σημείο Ι στοιχείο β) για την Ισπανία, μεταξύ των εν λόγω επιχειρήσεων με βάση την αντίστοιχη παραγωγή τους η οποία επιτεύχθηκε κατά το ημερολογιακό έτος 1983,

β) στην Πορτογαλία, η εν λόγω ποσόστωση Α της επιχείρησης που παράγει ισογλυκόζη, η οποία είναι εγκατεστημένη στην ηπειρωτική της περιοχή, ισούται με τη βασική ποσότητα Α που ορίζεται στην παράγραφο 2 σημείο Ι στοιχείο β), για την περιοχή αυτή.»

Στο άρθρο 24 παράγραφος 4 προστίθεται το ακόλουθο εδάφιο:

«Όσον αφορά τις επιχειρήσεις που παράγουν ζάχαρη οι οποίες είναι εγκατεστημένες:

α) στην Ισπανία, η ποσόστωση Β καθορίζεται κατανέμοντας τη βασική ποσότητα Β που ορίζεται στην παράγραφο 2 σημείο ΙΙ στοιχείο α) για την Ισπανία, μεταξύ των εν λόγω επιχειρήσεων, αφού ληφθούν υπόψη τα δικαιώματα παραγωγής τους που ίσχυαν πριν από την 1η Ιανουαρίου 1986,

β) στην Πορτογαλία, στην αυτόνομη περιοχή των Αζορών, η εν λόγω ποσόστωση Β της επιχείρησης που παράγει ζάχαρη ισούται με τη βασική ποσότητα Β πουορίζεται στην παράγραφο 2 σημείο ΙΙ στοιχείο α), για την περιοχή αυτή.»

Στο άρθρο 24 παράγραφος 5 προστίθεται το ακόλουθο εδάφιο:

«Όσον αφορά τις επιχειρήσεις που παράγουν ισογλυκόζη, οι οποίες είναι εγκατεστημένες:

α) στην Ισπανία, η ποσόστωση Α καθορίζεται κατανέμοντας τη βασική ποσότητα Β που ορίζεται στην παράγραφο 2 σημείο ΙΙ στοιχείο β) για την Ισπανία, μεταξύ των εν λόγω επιχειρήσεων με βάση την αντίστοιχη παραγωγή τους η οποία επιτεύχθηκε κατά το ημερολογιακό έτος 1983,

β) στην Πορτογαλία, η εν λόγω ποσόστωση Β της επιχείρησης που παράγει ισογλυκόζη, η οποία είναι εγκατεστημένη στην ηπειρωτική της περιοχή, ισούται με τη βασική ποσότητα που ορίζεται στην παράγραφο 2 σημείο ΙΙ στοιχείο β), για την περιοχή αυτή.»